L-ewwel medalja tad-deheb tal-Olimpjadi f'Tokjo ingħatat lil Qian Yang miċ-Ċina, wara li l-mara ta' 21 sena ġiet l-ewwel fil-kompetizzjoni tal-air rifle tan-nisa tal-10 metri. Hi laħqet rekord Olimpjad ġdid. Fit-tieni post kien hemm Anastasiia Galashina mir-Russja, u fit-tielet post kien hemm Nina Christen mill-Isvizzera. Il-midalji tqassmu fuq tray u huma stess libsuhom m'għonqhom, bħala parti mill-protokolli tal-coronavirus. Sa nhar is-Sibt, kien hemm 127 każ ta' coronavirus, bi 17-il każ ġdid fl-aħħar 24 siegħa. Dawn kollha każijiet marbuta mal-logħob. L-Olimpjadi ġew posposti mill-2020 għall-2021 minħabba l-pandemija globali. Minkejja l-fatt li l-logħob beda, il-Covid-19 xorta qed toħloq problema għall-atleti u l-organizzaturi tal-avveniment. Aqra iżjed fuq l-Olimpjadi hawn Tokyo 2020: 9 fatti li ma kontx taf dwar l-Olimpjadi